CELEX: 22004D0083
Language: lt
Date: 1086652800000
Title: 2004/83/: 2004 m. birželio 8 d. EEE jungtinio komiteto sprendimas Nr. 83/2004, iš dalies keičiantis EEE susitarimo XXI priedą (Statistika)

25.11.2004   
            
            
               LT
            
            
               Europos Sąjungos oficialusis leidinys
            
            
               L 349/40
            
         
      EEE JUNGTINIO KOMITETO SPRENDIMAS
   
   Nr. 83/2004
   2004 m. birželio 8 d.
   iš dalies keičiantis EEE susitarimo XXI priedą (Statistika)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XXI priedas buvo iš dalies pakeistas Susitarimu dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje, pasirašytu 2003 m. spalio 14 d. Liuksemburge (1).
            
         
               (2)
            
            
               Į Susitarimą turi būti įtrauktas 2003 m. lapkričio 25 d. Europos Parlamento ir Tarybos reglamentas (EB) Nr. 2257/2003, iš dalies keičiantis Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje, patikslinant tyrimo rodiklių sąrašą (2).
            
         
               (3)
            
            
               Šis sprendimas netaikomas Lichtenšteinui,
            
         NUSPRENDĖ:
   1 straipsnis
   Susitarimo XXI priedo 18a punktas (Tarybos reglamentas (EB) Nr. 577/98) iš dalies keičiamas taip:
   
               1)
            
            
               Įrašoma ši įtrauka:
               
                           „—
                        
                        
                           
                              32003 R 2257: 2003 m. lapkričio 25 d. Europos Parlamento ir Tarybos reglamentas (EB) Nr. 2257/2003 (OL L 336, 2003 12 23, p. 6).“
                        
                     
         
               2)
            
            
               Adaptacijos įvadinė frazė ir adaptacija pakeičiamos šiuo tekstu:
               „Reglamento nuostatos taikant šį Susitarimą adaptuojamos taip:
               
                           a)
                        
                        
                           Šis reglamentas netaikomas Lichtenšteinui.
                        
                     
                           b)
                        
                        
                           4 straipsnio 4 dalies paskutinis sakinys pakeičiamas šiuo tekstu:
                           »Pereinamuoju laikotarpiu iki 2007 m. pabaigos Norvegija, Ispanija, Suomija ir Jungtinė Karalystė gali tirti struktūrinius kintamuosius remdamosi vienu ketvirčiu.«“
                        
                     
         2 straipsnis
   Reglamento (EB) Nr. 2257/2003 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2004 m. birželio 9 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. birželio 8 d.
      
         
            EEE jungtinio komiteto vardu
         
         
            Pirmininkas
         
         S. GILLESPIE
         
      
   
   
      (1)  OL L 130, 2004 4 29, p. 3.
   
      (2)  OL L 336, 2003 12 23, p. 6.
   
      (3)  Konstituciniai reikalavimai nenurodyti.